**Váš list č./zo dňa Naše číslo Vybavuje/tel. Trnava**

370-50/2022/1/257 Mgr. Vaňa 20.04.2022 +421 908 025 979

**Vec: Výzva na predloženie cenovej ponuky**

ZsNH – tovary

Mestské služby mesta Trnava, Priemyselná 5, 917 01 Trnava, **zabezpečujú** v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade so  smernicou k zabezpečovaniu verejného obstarávania v podmienkach Mestských služieb mesta Trnava **výber dodávateľa pre predmet zákazky**

**„Bezhotovostný nákup PHM“**

**1. Identifikácia verejného obstarávateľa:**

Názov organizácie: Mestské služby mesta Trnava

Sídlo organizácie: Priemyselná 5, 917 01 Trnava

Štatutárny zástupca: Ing. Andrea Tomašovičová

IČO: 00598135

Kontaktná osoba: Mgr. Kamil Vaňa

Tel.: +421 908 025 979

e-mail: kamil.vana@msmt.trnava.sk

internetová adresa: www.sprava.trnava.sk

1. **Predmet zákazky:**

Predmetom zákazky je bezhotovostný nákup nasledujúcich pohonných hmôt (PHM) prostredníctvom palivových kariet v rámci siete čerpacích staníc na území SR.

1. Bezolovnatý benzín podľa normy STN EN 228 +A1: 2018-3(65 6505)
2. Motorová nafta podľa normy STN EN 590 + A1: 2018 (65 6506)

Predmet zákazky musí byť v súlade s aktuálne platnými právnymi predpismi týkajúcimi sa predmetu zákazky v EÚ a v Slovenskej republike, najmä v oblasti environmentálnej, colnej a daňovej.

**Špecifikácia palivovej karty a požiadaviek na kartový systém**

Súčasťou predmetu zákazky je vystavenie a dodanie 52 ks palivových kariet (tento počet sa môže počas trvania zákazky meniť), ako prostriedku bezhotovostnej úhrady za nákup predmetu zákazky, pričom bezplatné vykonávanie transakcií palivovou kartou musí byť garantované po celú dobu plnenia.

Palivová karta musí spĺňať minimálne požadované štandardy:

-palivová karta musí byť opatrená magnetickým prúžkom alebo čipom alebo čiarovým kódom,

- každá palivová karta je vybavená vlastným identifikačným číslom a má pridelený samostatný PIN kód,

- PIN kód slúži ako ochranný prvok pri nákupe predmetu zákazky (možnosť zmeny PIN), s možnosťou nastavenia a zmeny parametrov palivovej karty prostredníctvom online zákazníckeho centra.

- použitie palivovej karty musí byť viazané na znalosť osobného identifikačného kódu – PIN kódu, s možnosťou zmeny tohto PIN – kódu a zadanie stavu tachometra.

Palivová karta je platobná karta, na základe ktorej je kupujúci oprávnený bezhotovostne uhrádzať nákup PHM (a možnosť uhrádzať vybraný sortiment podľa požiadaviek verejného obstarávateľa).

Verejný obstarávateľ požaduje bezplatné vystavenie palivových kariet na tabuľku s EČV (ŠPZ vozidla) najneskôr do 7 pracovných dní po obdržaní zoznamu vozidiel s EČV (ŠPZ vozidiel).

Správa palivových kariet prostredníctvom elektronického systému správy kariet (fleet online systém) musí spĺňať tieto minimálne požadované štandardy:

* Správa a kontrola palivových kariet
* Možnosť zobraziť prehľad čerpania predmetu zákazky za vybrané obdobie alebo vybranú kartu, kedykoľvek v priebehu mesiaca,
* Export dát do MS Excel

**Spoločný slovník obstarávania (CPV):** 30163100-0, 09132100-4, 09134100-8

**3. Lehota dodania tovaru**: od **01.06.2022** do **31.05.2023** alebo dosiahnutia limitu pre ZsNH, podľa toho, ktorá skutočnosť nastane skôr.

**4. Miesto plnenia:** Miestom plnenia pre palivové karty je sídlo verejného obstarávateľa: Mestské služby mesta Trnava, Priemyselná 5, 911 01 Trnava a čerpacie stanice alebo výdajné miesta pohonných hmôt uchádzača na území SR, resp. čerpacie stanice alebo výdajné miesta pohonných hmôt zmluvných partnerov uchádzača na území SR. Nákup predmetu zákazky prostredníctvom palivových kariet bude realizovaný a musí byť akceptovaný na všetkých miestach nákupu predmetu zákazky.

**5. Súťažné podklady v elektronickej forme:**

5.1Výzva na predloženie cenovej ponuky

5.2 Príloha č. 1 – cenová ponuka

5.3 Príloha č. 2 – čestné vyhlásenia

**6. Mena a ceny ponuky:**

6.1 Navrhovaná cena musí byť stanovená v zmysle zák. NR SR č.18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon o cenách a musí byť uvedená v eurách.

6.2 Ak je uchádzač platcom DPH, uvedie navrhovanú cenu v zložení:

- navrhovaná cena bez DPH

- sadzba DPH a výška DPH

- navrhovaná cenu s DPH

6.3 Ak uchádzač nie je platcom DPH, uvedie celkovú navrhnutú cenu a súčasne na túto skutočnosť v ponuke upozorní.

**7. Obsah ponuky:**

Ponuka musí obsahovať minimálne tieto dokumenty:

7.1 ***Doklad o oprávnení poskytovať predmetnú službu*** – sken dokumentu, alebo potvrdenie o zápise do zoznamu hospodárskych subjektov – postačí odkaz na stránku uvo.gov.sk.

7.2. ***Čestné vyhlásenia*** tvoriace prílohy tejto výzvy, podpísané oprávnenou osobou uchádzača.

7.3 ***Cenová ponuka*** *- Návrh uchádzača na plnenie kritérií*, predložený vo forme podľa prílohy č. 1 tejto výzvy

7.4 ***Návrh rámcovej zmluvy vo worde***, predloží len víťazný uchádzač na vyžiadanie verejného obstarávateľa.

Ak uchádzač nie je platcom DPH, uvedie túto skutočnosť v ponuke.

**8. Spôsob predkladania ponúk:**

8.1. Uchádzač predloží ponuku písomne v elektronickej forme prostredníctvom systému JOSEPHINE. (https://josephine.proebiz.com/sk/)

Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

8.2 V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

8.3 Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

8.4 Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

**10. Kritériá na vyhodnotenie ponúk:**

Verejný obstarávateľ stanovil kritériá na vyhodnotenie ponúk s cieľom určiť ekonomicky najvýhodnejšiu ponuku za najvyššiu poskytnutú zľavu uvedenú v % predmetu zákazky.

**Kritérium:** Výška poskytnutej zľavy uvedená v % z aktuálnej priemernej týždennej cennikovej ceny (podľa štatistického úradu) za 1 liter PHM v € bez DPH.

(Verejný obstarávateľ požaduje pokrytie územia Slovenskej republiky miestami plnenia v rozsahu všetkých 79 okresov Slovenskej republiky z dôvodu plošnej dostupnosti čerpacích staníc v lokálne vykonávanej verejnej správe. Pokrytým okresom sa rozumie okres, v ktorom sa nachádza minimálne jedna čerpacia stanica/výdajné miesto pohonných hmôt uchádzača, resp. zmluvného partnera uchádzača, na ktorej je možné uplatniť palivovú kartu úspešného uchádzača.)

**11. Vyhodnotenie ponúk:**

Ako prvý v poradí bude označený ten uchádzač, ktorého ponuka za predmet zákazky bude najnižšia spolu s DPH.

V prípade rovnosti cenových ponúk zaokrúhlených na dve desatinné miesta, rozhoduje o poradí vyššia percentuálna zľava poskytnutá na motorovú naftu.

Úspešným uchádzačom sa stane ten uchádzač, ktorý sa umiestni na prvom mieste v poradí na základe týchto kritérií.

**12. Podmienky účasti:**

12.1 Verejný obstarávateľ môže uzatvoriť zmluvu iba s uchádzačom, ktorý podľa § 117 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov, spĺňa nasledujúce podmienky:

12.1.1 Je oprávnený dodávať tovar, uskutočňovať stavebné práce alebo poskytovať službu, ktorá je predmetom obstarávania.

Splnenie podmienky podľa § 32 ods. 2 písm. e) zákona o verejnom obstarávaní overuje **verejný obstarávateľ** preskúmaním elektronicky dostupných zoznamov.

12.1.2 Nemá uložený zákaz účasti vo verejnom obstarávaní potvrdený konečným rozhodnutím Slovenskej republike alebo v štáte sídla, miesta podnikania alebo obvyklého pobytu.

Splnenie podmienky podľa § 32 ods. 2 písm. f) zákona o verejnom obstarávaní preukáže **úspešný uchádzač** po obdržaní oznámenia o vyhodnotení ponúk predložením čestného vyhlásenia.

12.2 Verejný obstarávateľ nesmie uzavrieť zmluvu s uchádzačom, ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní - konflikt záujmov podľa § 23, ktorý nemožno odstrániť inými účinnými opatreniami.

**Úspešný uchádzač** po obdržaní oznámenia o vyhodnotení ponúk predloží verejnému obstarávateľovi čestné vyhlásenie, že v predmetnom obstarávaní nie je v konflikte záujmov.

12.3 Ak úspešný uchádzač nesplní podmienky účasti alebo nepredloží doklad podľa bodu 12.1 a 12.2 výzvy, bude z verejného obstarávania vylúčený. Verejný obstarávateľ po splnení podmienok uvedených v bodoch 12.1 a 12.2 uzavrie zmluvu s uchádzačom, ktorý sa umiestnil ako ďalší v poradí.

**13. Ostatné podmienky:**

13.1 Úspešný uchádzač po obdržaní oznámenia o vyhodnotení ponúk zašle verejnému obstarávateľovi elektronickou poštou na adresu podľa bodu 1. výzvy:

- **čestné vyhlásenia** podľa bodu 12.1.2 a bodu 12.2 výzvy podpísané oprávneným zástupcom (vzor poskytne verejný obstarávateľ úspešnému uchádzačovi).

- vyhlásenia o zhode, respektíve certifikát motorovej nafty s cetánovým číslom 51 a vyšším, spĺňajúcej požiadavky normy STN EN 590, alebo ekvivalentnej vydaný autorizovanými osobami alebo notifikovanými osobami, ktoré majú oprávnenie na posudzovanie zhody výrobkov s platnými technickými špecifikáciami

- vyhlásenia o zhode, respektíve certifikát bezolovnatého benzínu s oktánovým číslom 95 a vyšším, spĺňajúcej požiadavky normy STN EN 228, alebo ekvivalentnej vydaný autorizovanými osobami alebo notifikovanými osobami, ktoré majú oprávnenie na posudzovanie zhody výrobkov s platnými technickými špecifikáciami.

13.2 S úspešným uchádzačom uzatvorí verejný obstarávateľ o bezhotovostnom nákupe PHM v zmysle §269 ods. 2 zákona č. 513/1991 Zb. Obchodný zákonník v znení neskorších predpisov po predložení dokladov podľa 13.1 tejto výzvy.

13.3 Úhrada za dodané palivo bude realizovaná na základe čiastkových faktúr, vystavených za každý kalendárny mesiac k poslednému dňu daného mesiaca. Splatnosť faktúry je 14 dní.

13.4 Súčasťou faktúry bude prehľad realizovaných transakcií podľa jednotlivých kariet s uvedeným tipom paliva, množstva, aktuálnej ceny za MJ, ceny zníženej o zmluvnú zľavu a celkovej ceny transakcie.

13.5 Poskytnutá zľava bude uplatnená v mesačnej fakturácii, je záväzná a v lehote trvania zmluvy nemôže byť zmenená.

13.6 Verejný obstarávateľ nebude akceptovať žiadne iné poplatky okrem tých, ktoré sú uvedené v ponuke uchádzača.

13.7 V prípade, že úspešný uchádzač stratí schopnosť zabezpečovať realizáciu predmetu zákazky, verejný obstarávateľ príjme ponuku uchádzača, ktorý sa vo výberovom konaní umiestnil ako ďalší v poradí.

13.8 Nakoľko je výberové konanie realizované formou zadávania zákazky podľa § 117 zákona č. 343/2015 o verejnom obstarávaní v  znení neskorších predpisov, verejný obstarávateľ si vyhradzuje právo redukovať rozsah zákazky alebo neprijať žiadnu ponuku.

13.9 Proti výsledku verejného obstarávania pri zadaní zákazky podľa §117 zákona o verejnom obstarávaní č. 343/2015 Z. z. nie je možné podať námietku.

Ing. Andrea Tomašovičová

*riaditeľka MSMT*

Prílohy:

- Príloha č. 1 – Cenová ponuka

- Príloha č. 2 – Čestné vyhlásenia